**EGYÜTTMŰKÖDÉSI MEGÁLLAPODÁS**

**duális képzés gyakorlati képzésének biztosításáról**

amely létrejött egyrészről az **Eszterházy Károly Katolikus Egyetem** (székhely 3300 Eger, Eszterházy tér 1., adószám: 19308698-2-10, statisztikai számjel: 19308698 8542 552 10, képviseli Dr. Pajtókné Dr. Tari Ilona rektor), mint felsőoktatási intézmény (továbbiakban: Egyetem),

másrészről a ……………………. (székhely: …………………...; nyilvántartási szám Cg: ……………; adószám: ……………; statisztikai számjel: ……………; képviseli …………. elnök), mint Duális Partner (továbbiakban: Duális Partner, az egyetemmel együtt: Felek) között,

a felsőoktatási szakképzésről és a felsőoktatási képzéshez kapcsolódó szakmai gyakorlat egyes kérdéseiről szóló 230/2012. (VIII. 28.) Korm. rendelet (továbbiakban: R.) 3. § (2) bekezdés, valamint 14–18. §-ban foglaltak alapján, az alábbi helyen és időben, a következő feltételek szerint.

|  |  |
| --- | --- |
| Képzési terület/ szak megnevezése | …….. képzési terület, …….. alapképzési szak, |
| Képzés nyelve | magyar |
| Intézményi képzési helyszín | Eger |
| Duális képzésben a Duális Partnernél egyidejűleg résztvevők maximális száma / év (fő) | … fő |
| Duális képzésben résztvevők teljes képzési ideje és annak beosztása (szakaszai) az Egyetemen és a Duális Partnernél a gyakorlati képzési helyszínen | I., III., V. félévekben: 13 hét az egyetemen + 7 hét a Duális Partnernél,  II., IV., VI. félévekben: 13 hét az egyetemen + 15 hét a Duális Partnernél,  Összesen: 26 hét az egyetemen + 22 hét a Duális Partnernél évente (+4 hét szabadság évente összesen)  Az utolsó VII. félévben 15 hét a Duális Partnernél + 2 hét az egyetemen, ezt követően záróvizsga |
| Duális Képzésben résztvevők munkaideje/hét | 40 óra a tantervvel megegyező beosztás szerint |
| Duális képzés gyakorlati képzési helyszínei | az a cím, ahol a gyakorlat folyik majd |
| Duális Partner web oldala | internetcím |

1. **A megállapodás tárgya, célja, időtartama**

Felek közötti együttműködési megállapodás tárgya az Egyetem duális képzésében részt vevő hallgatói gyakorlati képzésének biztosítása a Duális Partner bevonásával. A Duális Partner az Eszterházy Károly Katolikus Egyetem jelen megállapodásban foglalt képzési területén, az egyetem ……………….. Kar ……………. alapképzési szak vonatkozásában a megjelölt feltételekkel a duális/gyakorlatorientált képzési formához kapcsolódóan gyakorlati képzést szervez a képzési forma jelentkezési követelményeit teljesítő hallgatók számára.

* 1. A megállapodás célja, hogy a hallgatók, a leendő szakképzettségüknek megfelelő munkahelyen, munkakörben összekapcsolják az elméleti és a gyakorlati ismereteket, fejlesszék a munkafolyamatokban a szakma gyakorlásához szükséges munkavállalói kompetenciákat, gyakorlati jártasságot szerezzenek a szakterületen működő vállalkozások, szervezetek és intézmények működtetéséhez, üzemeltetéséhez kapcsolódó ismeretekben, valamint fejlesszék a munkafolyamatokban a személyi kapcsolatokat és az együttműködést, a feladatmegoldásokban a problémamegoldó, értékelő és önértékelő magatartást, továbbá innovációs és kommunikációs készségüket.
  2. Jelen Együttműködési megállapodást a felek határozatlan időre kötik, **a 2023/2024 tanév 1. félévétől kezdődően.** A megállapodás a megállapodó felek aláírásával lép hatályba, valamint **általános szeptemberi kezdésű és keresztféléves felvételi eljárással felvételt nyert hallgatókra is vonatkozik.** A megállapodást mindkét fél a másik fél fenti címére megküldve írásban, legalább 30 napos felmondási idővel a gyakorlattal érintett tanulmányi félév végével mondhatja fel. A megállapodás módosítására a felek egyetértésével kerülhet sor. A jelen szerződés módosítására csak írásban van mód, a jelen szerződés aláírói vagy az általuk erre meghatalmazott személy aláírása mellett. Jelen megállapodásban foglaltak hatályukat vesztik, amennyiben a Duális Partner jogutód nélkül megszűnik; erről a Duális Partnernek az Egyetemet értesítenie kell. A megállapodás módosítását, illetve megszűnését az Egyetem haladéktalanul köteles bejelenteni az Oktatási Hivatalnál.
  3. Felek rögzítik, hogy a gyakorlati képzés ütemezését, valamint annak tartalmát (tanrend) közösen alakították ki.

1. **A megállapodással érintett hallgatói kör előzetes jelentkezése és kiválasztása**
   1. Felek megállapodnak abban, hogy a Duális Partner a felvétel időpontjától függően előzetes jelentkezést hirdet mindazok számára, akik a jelen megállapodás szerinti duális képzésben részt kívánnak venni. A hirdetmény közzétételi helye a Duális Partner saját honlapja, melyet az Egyetem honlapjáról közvetlenül is elérhetővé kell tenni.
   2. A hirdetménynek legalább az alábbi adatokat kell tartalmaznia:
      * Duális Partner neve, székhelye, rövid bemutatása
      * a duális képzéssel érintett szakterület rövid bemutatása,
      * a jelentkezés módja és határideje,
      * kiválasztás során vizsgált szempontok.
   3. A Duális Partner a jelentkezőkkel, az előzetesen megadott elektronikus elérhetőségen keresztül, ennek hiányában postai úton közli a kiválasztás időpontját. A kiválasztás során a jelentkező szakmai érdeklődése, szakma iránti elkötelezettsége, a szakterület gyakorlásához szükséges kompetenciája mérhető fel.
   4. A Duális Partner a kiválasztási eljárás befejezését követő 15 napon belül, de legkésőbb minden év július 1-ig, a lakóhelyre küldött írásbeli értesítésben közli a jelentkezővel, hogy kiválasztotta-e azon személyek közé, akik az Egyetemre való sikeres felvételt, beiratkozást és Egyetemi átsorolást követően részt vehetnek a duális képzésben. A Duális Partner a kiválasztásra vonatkozó döntését nem köteles indokolni, döntésével szemben fellebbezésnek helye nincs. A Duális Partner a kiválasztott hallgatók névsorát legkésőbb minden év július 1-ig megküldi az egyetem Duális Képzési Irodája címére (3300 Eger, Egészségház u. 4., e-mail: [dualis@uni-eszterhazy.hu](mailto:dualis@uni-eszterhazy.hu) .
   5. A Duális Partner kötelezettséget vállal arra, hogy a sikeres felvételt, beiratkozást és egyetemi átsorolást követően, a jelen megállapodás szerinti egyeztetett tanrend alapján részt vesz a kiválasztott személy duális képzésében.
   6. A Duális Partnernél a gyakorlati képzésben részt vevő hallgatók szakonként meghatározott létszámát a szerződés első oldalán szereplő táblázat tartalmazza.
   7. A gyakorlati képzésben résztvevő hallgatók adatairól, a gyakorlati időszak hallgatónként vezetett kezdő és befejező időpontjáról, illetve beosztásáról, az ellátandó feladatokról és a hallgató munkaviszonyára, különös tekintettel a hallgatói díjazásra vonatkozó szabályokról a képzési időszak kezdetén létrejött hallgatói munkaszerződés (duális képzésben) rendelkezik.
2. **Az együttműködés módja, a gyakorlati képzés keretei**
   1. A gyakorlati képzés a Képzési információk pontban feltüntetett helyszínen és időkeretben zajlik a Duális Partner kijelölt szakembereinek (mentorainak) irányításával.
   2. A gyakorlati képzés a tanév teljes folyamán valósul meg. Felek az aktuális félév kezdetét, végét és beosztását január, illetve augusztus hónapban egyeztetik egymással.
   3. A gyakorlati képzésen a nevezett alapszak azon nappali tagozatos hallgatói vesznek részt, akiket a Duális Partner a 2. pont szerint kiválasztott, és akiket az Egyetem – kérelmükre – az egyetemre való sikeres felvételt követően duális képzésre átsorolt. Amennyiben a Duális Partner által kiválasztott személy bármely okból kifolyólag nem tud részt venni a gyakorlati képzésben, úgy a Duális Partner jogosult – de nem köteles – a helyére más jelentkezőt kiválasztani. Az új jelentkező kiválasztásának tényét legkésőbb a kiválasztást követő 5 napon belül írásban közölni kell az újonnan kiválasztott jelentkezővel és az Egyetemmel is.
   4. Felek kölcsönösen és folyamatosan tájékoztatják egymást a duális képzésben résztvevő hallgató(k) munkájának értékeléséről, így különösen is a tanulmányi előrehaladásáról, a gyakorlati ismeretekben szerzett jártasságáról, a kompetenciák fejlődéséről és a munkaviszonyból eredő kötelezettségek teljesítéséről. Felek tudomásul veszik, hogy a jelen pont szerint adatközléshez a hallgatótól hozzájáruló nyilatkozatot kötelesek beszerezni.
   5. A gyakorlati képzés előrehaladását a Duális Partner kijelölt szakembere (mentora) folyamatosan figyelemmel kíséri, arról rendszeres időközönként értesítést küld az Egyetem kapcsolattartójának. Az előrehaladási értesítéseket a gyakorlati képzés teljes időtartama alatt minden szemeszter végén kell megküldeni az Egyetem felé az Egyetem által meghatározott formátumban.
   6. Képzési félévenként a gyakorlati képzési időszak zárását követő 5 munkanapon belül a Duális Partner kijelölt kapcsolattartója rövid szöveges és/vagy érdemjeggyel ellátott értékelést ad a hallgató teljesítményéről. Az értékelés tartalmát az Egyetem által a Duális Partner részére készített és átadott *„Gyakorlat képzés értékelő lapja”* tartalmazza.
   7. A gyakorlati képzés előrehaladásáról a hallgató gyakorlati képzési naplót vezet, melyben napi rendszerességgel rögzíti az elvégzett feladatokat. A gyakorlati képzési naplót a Duális Partnernél kijelölt, a gyakorlat vezetéséért felelős személy hetente, az Egyetem kapcsolattartója havonta aláírásával ellenjegyzi.
   8. A gyakorlati képzésen résztvevő hallgató az Nftv. 44. § (1) bekezdés a) pontja szerinti, a Duális Partnerrel kötött hallgatói munkaszerződés alapján végezhet munkát. A hallgatót a duális képzés teljes képzési ideje alatt havi folyamatos díjazás illeti, melynek mértéke az Nftv. 44.§ (3) a, pontja szerint meghatározott minimális hallgatói munkadíj. A díjat a Duális Partner fizeti a hallgató képzésének teljes időszakára.

A Duális Partner tudomásul veszi, hogy a jelen pont szerinti díjazást sem az Egyetemre, sem a hallgatóra, sem más személyekre nem háríthatja át, az Nftv. 44.§ (3) a, pont szerinti mérték jogszabályi változását köteles követni.

* 1. A gyakorlati képzés egyetemi felelőse ……………………, szakfelelős (elérhetősége: …..), a Duális Partner kapcsolattartója ………….. (elérhetősége: ………), akiket a Felek egyúttal kapcsolattartó személyként is megneveznek.

1. **Az Egyetem kötelezettségei**
   1. Az Egyetem felelős a hallgatók teljes képzéséért, az annak részét képező gyakorlati képzésért és a gyakorlati képzés megszervezéséért a Duális Partnerrel, mint külső gyakorlati képzési hellyel.
   2. Az Egyetem köteles a gyakorlathoz szükséges valamennyi adatot és információt a Duális Partner részére kellő időben megadni, a Duális Partner által felvetett kérdések megválaszolásában és problémás helyzetek megoldásában haladéktalanul és aktívan közreműködni. A kapcsolattartás jellemző módja az előzőleg megnevezett felelős személyek közötti elektronikus levelezés, sürgős esetben telefonos kapcsolat.
   3. A Duális Partnerrel közösen kidolgozza a felvételi követelményeket a duális képzési formában való részvételhez, melynek során egyeztet a Duális Partnerrel.
   4. Elvégzi a szakmai készségek, képességek komplex fejlesztési folyamatában a Duális Partner 3.5 és 3.6 pontban hivatkozott értékelése alapján a gyakorlati kompetenciák értékelését.
   5. Szakmailag támogatja a Duális Partnernél folyó szakmai tevékenységet és instrukciókat ad a gyakorlati képzés megfelelő módon történő lebonyolításához.
   6. Felkészíti a duális képzési formában résztvevő hallgatót a képzés szabályai, illetve a képzésben szerepet játszó felek jogai és kötelességei vonatkozásában.
   7. Felkészíti a Duális Partner gyakorlati képzésért felelős mentorát a feladatok ellátására.
   8. Előkészíti a hallgatói munkaszerződést és a hallgatói adatlapot.
   9. Véleményezésre megküldi a Duális Partnernek a duális képzésben érintett, jelen együttműködési megállapodás tárgyát képező szak:
   * tantervét, tantárgyi struktúráját, képzési és kimeneti követelményeit;
   * a duális képzési forma elméleti és gyakorlati képzésének időbeosztását.
   1. A Duális Partnerrel egyeztetve kiválasztja a Duális képzésben résztvevőket.
   2. Eseti jelleggel ellenőrzi a hallgatók Duális Partnernél való jelenlétét, végzett munkáját, tanulmányi és módszertani segítséget nyújt.
   3. Működteti a Duális képzés adminisztrációs rendszerét.
   4. Az Egyetem, a hallgató gyakorlati teljesítményének értékelésekor köteles figyelembe venni a Duális Partner értékelését.
   5. A felsőoktatási intézmény Duális Partnerek nyilvántartásba vétele céljából lebonyolítja az eljárást az Oktatási Hivatalnál.
2. **A Duális Partner kötelezettségei**
   1. Kiválasztja a felvételi követelményeknek megfelelő, duális képzési formában való részvételre alkalmas hallgatókat.
   2. A Duális Partner köteles a gyakorlati képzésben részt vevő hallgatóval hallgatói munkaszerződést kötni, mely munkaszerződésnek meg kell felelnie a hallgatók foglalkoztatására vonatkozó mindenkor hatályos jogi előírásoknak, de különösen is a Munka Törvénykönyvéről szóló 2012. évi I. törvény VII. Fejezetében, a nemzeti felsőoktatásról szóló 2011. évi CCIV. törvény 44. §-ban, és a R. 17. és 18. §-ban foglaltaknak.
   3. A Duális Partner köteles a hallgatót az Egyetemmel közösen kidolgozott tanrend szerint, és annak megfelelő szakterületeken foglalkoztatni.
   4. A Duális Partner köteles a gyakorlati képzésben való munkavégzéshez szükséges helyet, és a felsőfokú végzettséggel betölthető munkakörben foglalkoztatottak részére jogszabály által előírt felelősségbiztosítást, munkaeszközöket, munka- és védőruhát, baleset- és munkavédelmi felszereléseket biztosítani a hallgatónak. Köteles továbbá a munkavédelmi előírások szerinti munkavédelmi oktatást megtartani és azt a vonatkozó előírások szerint dokumentálni.
   5. A Duális Partner köteles a hallgató gyakorlati képzéséhez rendszeres szakmai felügyeletet és irányítást biztosítani.
   6. A gyakorlati képzés eltöltését a Duális Partner az Egyetem által átadott formanyomtatványon igazolja és az ott megadott szempontok alapján értékeli.
   7. A gyakorlati képzésért felelős kijelölt mentorok részt vesznek az Egyetem által szervezett szakmai egyeztetéseken és esetleges képzéseken.
   8. A gyakorlati képzés feltételeinek sorozatos vagy súlyos megszegése, vagy nem teljesítése esetén, illetve amennyiben a hallgató a gyakorlati képzésen indokolatlanul nem jelenik meg, az előírt követelményeket nem tudja teljesíteni, a Duális Partner köteles az Egyetemet haladéktalanul értesíteni és egyidejűleg kezdeményezheti a Hallgató Duális Képzésben való részvételének megszüntetését.
   9. Véleményezi az adott szak:
   * tantervét, tantárgyi struktúráját, képzési és kimeneti követelményeit,
   * a duális képzési forma elméleti és gyakorlati képzésének időbeosztását.
   1. Amennyiben bármelyik félnél jogutódlás következik be, úgy a jelen szerződést a jogutód változatlan feltételekkel köteles teljesíteni. Amennyiben a Duális Partner jogutód nélkül szűnik meg, úgy köteles gondoskodni a hallgató(k) számára megfelelő gyakorlati képzési helyről, az Intézmény előzetes írásbeli értesítése és jóváhagyása mellett.
   2. A Duális Partner köteles az Egyetem által előírt jelenléti és képzési dokumentációt vezetni, továbbá a hallgató által elsajátított szakmai tudást és kompetenciát az Egyetem által meghatározott formában és tartalmi elvárással írásban értékelni.
   3. A gyakorlati képzés felelőseként kapcsolattartót/mentort jelöl ki a képzés idejére, akinek fő feladatai közé tartozik a tervezésben és a gyakorlati képzési időszak koordinálásában való közreműködés, a hallgató munkájának folyamatos nyomon követése, ennek kapcsán értesítés küldése és gyakorlati képzési napló ellenjegyzése.
   4. Meghatározza a képzési forma gyakorlati képzési helyszínre vonatkozó felvételi követelményeit és egyezteti az Egyetem kijelölt kapcsolattartójával.
   5. A Duális Partner köteles a hallgatót mentesíteni a munkavégzési kötelezettsége alól azokra a napokra, amelyeken a vizsgakötelezettségének tesz eleget az egyetemen, feltéve, hogy a vizsga időpontját a hallgató legalább egy héttel korábban közölte a szakmai felügyeletét és irányítását ellátó személlyel. A Duális Partner – mérlegelésétől függően – a vizsganapokon túlmenően is adhat mentesítését a munkavégzési kötelezettség alól, a vizsgára való eredményes felkészülés érdekében.
3. **Hallgatói munkavégzés szabályai**
   1. A hallgatói munkaszerződés alapján munkát végző hallgató foglalkoztatása során a Duális Partner köteles betartani a felsőoktatási szakképzésről és a felsőoktatási képzéshez kapcsolódó szakmai gyakorlat egyes kérdéseiről szóló 230/2012. (VIII.28.) Korm. rendelet 17-18.§ rendelkezéseit.
   2. A gyakorlati képzésben részt vevő hallgatók kötelesek az Egyetem Hallgatói Követelményrendszerének, valamint a tantervben előírtak betartására és teljesítésére, így különösen a gyakorlati képzésen való részvételre, az ott kapott feladatok elvégzésére.
4. **A megállapodás megszűnése**
   1. A megállapodást a Felek rendes felmondással vagy közös megegyezéssel, vagy valamely fél egyoldalú jognyilatkozataként közölt azonnali hatályú felmondásával szüntethetik meg.
   2. Azonnali hatályú felmondásra ad okot:
   * ha valamelyik fél a szerződésben vállalt, illetve jogszabály szerinti kötelezettségét a másik fél írásbeli felszólítása ellenére sem teljesíti,
   * a másik fél sérelmére súlyosan jogsértő, jelentős mértékű anyagi vagy erkölcsi károsodást okozó magatartást tanúsít,
   * ha a hallgatói munkaszerződés nem tartalmazza az 5.2. pontban felsorolt jogszabályhelyek által megkívánt tartalmi elemeket vagy azoktól a hallgató hátrányára eltér,
   * ha a Duális Partnert az illetékes szakmai kamara törli a nyilvántartásából.
   1. Az azonnali hatályú felmondást írásban, indokolással ellátva kell közölni a másik féllel.
   2. Azonnali hatályú felmondás esetén a Polgári Törvénykönyv szerinti igények érvényesíthetők a felmondásra okot adó másik féllel szemben.
5. **Vegyes rendelkezések**
   1. Az Egyetem jogosult arra, hogy a gyakorlati képzést a Duális Partnernél személyesen ellenőrizze. Személyes ellenőrzésre jogosult a 3.9. pontban nevezett személy, valamint az általa meghatalmazott, az Egyetemmel munkajogviszonyban álló oktató, illetve vezető beosztású munkatársa. Az ellenőrzés időpontjáról és az ellenőrző személyről az Egyetem előzőleg elektronikus levélben és/vagy telefonon értesíti a Duális Partner szakmai felelősét.
   2. Felek kölcsönösen kötelezettséget vállalnak a másik félről tudomásukra jutott üzleti titok bizalmas kezelésére és megtartására.
   3. Felek tudomásul veszik, hogy jelen megállapodást az Oktatási Hivatal nyilvántartásba veszi, továbbá annak módosítását az Egyetem a Hivatalnak bejelenteni köteles. A Duális Partner tudomásul veszi, hogy a megállapodásban rögzített adatainak változásáról az Egyetemet haladéktalanul értesíteni köteles.
   4. Jelen megállapodásra a nemzeti felsőoktatásról szóló 2011. évi CCIV. Tv., a felsőoktatási szakképzésről és a felsőoktatási képzéshez kapcsolódó szakmai gyakorlat egyes kérdéseiről szóló 230/2012. (VIII. 28.) Korm. rendelet; a Polgári Törvénykönyv, valamint a hallgatók gyakorlati képzésére, munkavégzésére vonatkozó jogszabályok hatályos rendelkezései az irányadók.
   5. Felek a megállapodásból eredő jogvitákat békés úton, szükség esetén közvetítő bevonásával, peren kívül kísérlik meg rendezni. Ennek eredménytelensége esetére kikötik az Egyetem székhelye szerinti bíróság kizárólagos illetékességét.
   6. „A Duális Partner jelen együttműködési megállapodás aláírásával nyilatkozik arról, hogy a Duális Képzési Tanács által kidolgozott „A duális felsőfokú képzés alapelveit”, valamint „A duális felsőfokú képzés minősítési követelményrendszerét”, az azt összefoglaló tájékoztató alapján megismerte és a duális gyakorlati ismeretek átadása a vállalati időszakban ezek figyelembe vételével történik.”

Felek a fenti megállapodást elolvasás és együttes értelmezést követően, mint az akaratukkal mindenben megegyezőt jóváhagyólag 4 példányban aláírták. Az eredeti aláírt példányokból 2 példány az Egyetemet, 2 példány a Duális Partnert illeti.

Eger, 2023. február 8.

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Eszterházy Károly Katolikus Egyetem  Dr. Pajtókné Dr. Tari Ilona rektor | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Partner |

Szakmai ellenjegyzés: \_\_\_\_\_\_\_\_\_\_\_\_\_\_\_\_\_\_

Jogi ellenjegyzés: \_\_\_\_\_\_\_\_\_\_\_\_\_\_\_\_\_\_\_\_\_\_